Stormarimjelle

Stormarimjelle (Melampyrum pratense) er en ettårig blomsterplante i marimjelleslekta (snylterotfamilien). 

Stormarimjelle er 10-40 cm høy, har smale, lansettformede motsatte blad, og en blomsterstand i toppen av ca. 10-20 mm lange blekgule blomster. Stengelen kan være forgreinet. Blomstene står horisontalt rett ut fra stengelen, og den blomstrer i juni-august. Om høsten visner planten og svartner, mens neste års vekst sikres av frø som spres med maur.Lennart Stenberg (red), Steinar Moen: Gyldendals store nordiske flora, 2002 (Oslo 2007), side 548.

Stormarimjelle trives i kalkrik skog, i surt og skrint jordlag og på berg, myr, veikanter, fjellhei og innmark. Den er en halvparasitt som særlig finnes i kombinasjon med furu og blåbær. 

 Referanser 

 Eksterne lenker 

Artsnavnebasen

Kategori:Snylterotfamilien
Kategori:Gule blomster